România primește 330 de mii de doze de vaccin antigripal în septembrie.
După data de 15 septembrie, România va primi 330 de mii de doze de vaccin antigripal. Vaccinul va fi distribuit prin intermediul programului național de imunizare, dar va fi disponibil și în farmacii. Vaccinul va costa între 40 și 50 de lei.
Cel mai mare producător de vaccinuri antigripale din lume anunță că la jumătatea acestei luni, după 15 septembrie, în România vor intra 330 de mii de doze de vaccin antigripal.Vaccinul va fi distribuit prin intermediul programului național de imunizare, susținut de ministerul Sănătății, dar și prin intermediul farmaciilor. Vaccinul va costa între 40 și 50 de lei.Este vorba despre un vaccin tetravalent, care are două tulpini de tip A și două tulpini de tip B, conform recomandărilor OMS.În farmacii există acum vaccinul antigripal care se administrează intranazal, însă este mai scump, având un preț de aproximativ 100 de lei.Deși vaccinarea antigripală este importantă în fiecare an pentru prevenirea complicațiilor generate de gripă, în 2020 este cu mult mai importantă. Anul acesta ne confruntăm și cu epidemia de coronavirus, iar sistemul medical este suprasolicitat, așa că prin vaccinare le putem oferi medicilor o mână de ajutor.